Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline garanteerib teile
ehedaid kohtumisi Jumalaga
nagu näiteks Paulus või teised Piiblis neid kogesid.
Kui vaid järgite tema taevast saadud juhtnööre.
Sid Roth on uurinud üle 40 aasta üleloomulikku maailma.
Liitu koos Sidiga vaatamaks saadet: "See on üleloomulik!“
Joshua Giles
unistas profipesapalli mängimisest.
Ta oli selle täitumise nimel tegema, mida iganes.
Ta küll palvetas 12-aastaselt, aga tal puudus isiklik suhe Jumalaga.
22-aastaselt tabas teda aga miski, mida ta poleks eales osanud oodata.
Joshua,
üleloomulikkus muutus su elus korraga loomulikumaks,
kui kõik loomulik seda oligi.
Mis juhtus?
Olin 22-aastane, kui hakkasin...
Muide, loomuliku ja üleloomuliku vahel
on väga habras piir
ja Jumal lihtsalt eemaldas üks päev neid eristava katte.
Nii muutus üleloomulik maailm mu jaoks
loomulikumaks, kui loomulik maailm seda oligi
ja see oli hirmutav,
sest hakkasin esimese asjana nägema asju, mis mu elu mõjutasid.
Asju, mida olin oma ellu lubanud, tänu patu torkimisele.
Asju, mille osas me ei usugi, et need võiks oma mõju avaldada.
Nägin, kuidas kõik need deemonlikud jõud
võtsid igal õhtul ritta, et mind rünnata.
Ma ei saanud magada või mul pidi magades tuli põlema.
Ma ei julgenud öösel WC'sse minna.
Sportlase jaoks ei lähe see kohe mitte.
Kui ei saa magada, pole ka tulemusi.
Jaa, käisin koolis ja mängisin 8 tundi pesapalli,
nii et mind valdav väsimus oli kurnav.
See aga viis selleni, et ma ei jaksanud enam.
Nii hüüdsin kord Jumala poole: "Tapa või vabasta mind!"
ja siis hakkaski kõik muutuma.
Mis siis juhtus?
Läksin järgmine päev taas mängima.
Meeskonnaga, kellega ma polnud kunagi varem mänginud.
Olin juba väljakul
ja me läbisime oma iga mängu-eelset rituaali,
mis käis mänguks ettevalmistuse juurde.
Üks noormees teisest meeskonnast tuli mu juurde,
vaatas mulle otsa ja ütles:
"Sul oli 5 aastat tagasi autoõnnetus ja saatan püüdis sind tappa."
Nii oligi. Olin 18-aastane, kui mulle auto otsa sõitis,
aga ma sain veel samal õhtul haiglast koju.
See oli üks esimesi kordi, kus Jumal mind kaitses.
See mees jätkas: "Sind ründavad öösiti deemonid,
kuid Jumal tahab su vabaks teha."
Mõtlesin, mis asi see veel nüüd on?
Kuid ma kogesin seda.
Ta pani oma käed mu peale ja ma kogesin Jumala väe puudutust,
mispeale kui koorem tõsteti mu õlult ja ma olin vaba.
Kõikusin edasi-tagasi mõeldes: "Jumal on mind kutsunud."
Meeskonnakaaslased vaatasid, et olen segi läinud.
Ma aga keskendusin kõigele äsja juhtunule.
Kuid kogu su elu oli ju seotud vaid pesapalliga!
Olid igal tasandil parim selles.
Sul oli profipesapallis oma kindel karjäär.
Ja siis vaid sekundiga...?
Jah, mu süda muutus hetkega.
Ma polnud Jumala suhtes midagi sellist varem kogenud,
kuid ma tajusin, et on midagi nii palju enamat,
kui vaid mu eluaegne maine igatsus.
Mu igatsus vaimsete asjade järele muutus nii palju suuremaks,
kuigi ma ei teadnud neist asjadest midagi.
Ja sa jätsid kõik sinnapaika? - Just nii.
Mida sa oma vanematele ütlesid?
Helistasin ja ütlesin,
et olen ühes teises osariigis jumalariigitööd tegemas.
Nad küsisid, millest ma räägin ja kas olen hulluks läinud või?
"Sul on ju kool, stipendium ja pesapall!"
Ma aga vastasin, et tean täie kindlusega,
et Jumal on mu teise kohta viinud.
Langetades selle otsuse ja jättes pesapalli sinnapaika,
siis milline oli su esimene üleloomulik kohtumine?
See oli täiega elumuutev ja ma räägin sellest tänaseni.
Olin vaimus ja hoidsin käes Piiblit,
mida läbistas sinine, särisev elekter, mis prõksus nagu popcorn.
Vaatasin taamale ja nägin seal hiiglaslikke mägesid.
Olles keset ilmutust, sa lihtsalt tead, mida teha,
mistõttu liigutasin Piiblit kui mõõka, mis tegi need mäed maatasa.
Peale seda kattis mu Piiblit ere valgus,
mis muutus nii kirkaks, et see pimestaks inimese vaadet.
Ja siis ma kuulsin enda ümber kui lööke.
Otsekui trummilööke ja ma mõtlesin, mis heli see veel on?
Teadsin, et see tuleb Piibli seest.
Vaatasin seda Piiblit
ja mu silmad tungisid sellest valgusest läbi,
mispeale nägin seal sees reaalselt löövat süda.
Teadsin, et see on Jumala süda.
Siis aga kuulsin inglit hüüdmas: "See elab!"
ja seejärel olin jälle oma ihus tagasi.
Teadsin peale seda, et Jumala Sõna pole vaid raamat
või mingi igapäevase rituaali täitmine,
vaid see oli elav ja hingav organism - Jumala hingus.
Igatsesid peale seda nägemust veelgi enam Jumala järele,
lausa eraldades ennast.
Hakkasid isegi paastuma. - Jaa.
Hakkasin tõesti paastuma.
Kuna olin sportlane,
oli 3-tunninegi paast minu jaoks võimatu,
sest sa pead pidevalt treenima ja sööma,
et su lihased kasvaksid.
Nii tundus 6-tunnine paast juba kui enesetapuna.
Siis aga palusin, et Jumal annaks mulle armu
paastuda 12 ja 24 tundi, 3 ja 7 päeva.
Peale 7-päevast paastu
tegin läbi ka oma esimese 40-päevase paastu,
jõudes selle läbi ühte täiesti uude dimensiooni.
Mida see paastumine sulle andis?
Mu meeled said palju selgemaks.
Suutsin mõelda ja väljendada end selgemini.
Sain igasugu strateegiaid.
Jumala räägitu kõlas väga selgelt ja ma mõistsin, et see on Tema.
See on kui raadiotega, kus püüad leida õiget sagedust.
Vahel sa ei leia kohe oma lemmik-kanalit üles,
aga sa kuuled mingit heli, kuniks saad selle selgelt kätte.
Paastumine aitab sul mõista paremini vaimseid asju
ning voolata selles palju kergemini.
Sellele paastule järgnes 700-päevane periood,
kus Jumal külastas ja koolitas sind. - Jah.
Kui Joshua mängis pesapalli,
pühendas ta viimse kui oma ihuraku pesapallile.
Mõistes aga, et Jeesus on ehe,
pühendasid sa iga viimse kui oma ihuraku Jeesusele.
Räägi osadest neist külastustest.
See oli metsik.
Enamus neid kohtumisi polnud üldse lahedad,
sest puutusin nende raames kokku kõige deemonliku- ja nõiduslikuga.
Erinevad vaimsed väed külastasid mind.
Olin vaimus võimeline külastama mõnda teist osariiki.
Miks pidanuks Jumal laskma mõnel nõial sind külastada?
Värske uslik nagu sa olid.
Mida Jumal küll tegi? - Treenis mind.
Nõnda nagu Taavetit treeniti lõvi ja karu, Koljati ja Sauli kaudu,
nõnda treenis ka Jumal mind vaimses sfääris,
kuigi ma ei mõistnud seda.
Samas õppisin, kuidas tulla toime hingevaenlasega
ja mitte kaotada.
Samas oli ka kordi, kus panin puusse, sest ma alles õppisin,
kuid Püha Vaim ütleski siis: "Oleksid pidanud tegema hoopis nii."
"Kui järgmine kord nii juhtub, tee teisiti."
Kirjutasin üles kõik, mida Ta mulle näitas
ja õppisin selle selgeks, mõtiskledes selle üle,
et läheneda sellele üleloomulikus sfääris
teistsuguse meelevallaga.
Mida Jumal sulle hirmu kohta näitas?
Sest see on nr. 1 vaim,
kellega inimesed ülemaailmselt maadlevad.
Hirm on tema nimi.
Hirm on illusioon.
Saatan on ülim illusioonide looja.
Ta tahab jätta mulje,
et ta on palju võimsam ja hirmuäratavam kui Jumal.
Igakord, kui kardad, lõikad end läbi Püha Vaimu tulest
ja usust, millega võita see olukord.
Nii õppisin midagi läbi nende kogemuste
ja ka läbi esimese korra, kui Jumal mu lahingusse viis.
Olin kui tule sees
ja Jumal võttis mul natist kinni
ning kukutas mu selle olukorra keskele.
Teadsin, et üks nõid on seal,
aga samas olin nii tuld täis, et küsisin: "Mida sa siin teed?"
ja ta vastas: "Sa tead, miks ma siin olen."
Niipea, kui seda hirmuäratavat häält kuulsin,
tõmbas mul hinge kinni
ja ma tundsin hirmu.
Ühtlasi kaotasin koheselt Püha Vaimu tule,
tundes end kui alasti
ja mõeldes, kuidas sellele vastu panna?
Jumala käsi lükkas mind veelgi enam selle loos sisse,
samas kui ma kisasin ega tahtnud seda kogeda.
Olles tagasi oma ihus, kuulsin Jumalat ütlemas:
"Pead hävitama need olukorrad, kui neis oled.
Ära kunagi karda ega põgene saatana eest.
"Õel põgeneb, kuigi ei ole tagaajajat, aga õige on julge nagu noor lõvi."
Nii võtsin uue hoiaku, et kui puutun millegagi kokku,
siis ma isegi ei mõtle sellele, vaid annan lihtsalt tuld.
Niipea, kui hakkad igatsema Jumala järele,
on saatan hirmul, sest ta teab, et sa tead, mis on õige.
Sa räägid väga palju ka mäele tõusmisest.
Selgita palun lühidalt.
Tean, et Jumal tahab kohtuda oma rahvaga.
See pole mõeldud vaid mingitele üliusklikele,
kantslis kõnelejatele või jutlustajatele.
See on iga uskliku jaoks.
Meile on tagatud ligipääs kõige pühamasse paika.
Mistõttu mida enam hakkame litsuma Jumala ligiollu,
paludes, et Ta muudaks me südant...
Tean, et Jumal jagas Joshuaga ka saladusi,
kuidas sinna mäele tõusta.
Jumal kasutas väljendit, mida paljud usklikud kasutavad -
ligi litsuma.
Mida see tähendab?
Ligi litsumine tähendab oma südame võtmist,
mis on kõige võti...
Me näeme Piiblist,
kuidas Jumal huvitub me südamest enam kui millestki muust.
Teadsin, et pean litsuma Ta ligi, aga ei teadnud, kuidas.
Ta ütles: "Suru oma süda mulle lähemale."
Mõtlesin, et see on ju lihtne ja Ta ütles, et ongi.
Nii et igakord, kui ma palvetan, ülistan, paastun või Piiblit loen -
ma litsun end lähemale Jumalale.
Mida enam seda teed, seda lihtsam on Ta ligiollu jõuda
ja seda kogetavam see on.
Ühtlasi on siis ka lihtsam elada ja käia vaimus,
mitte oma lihalikus loomuses.
Neid saladusi on palju,
aga Joshual on and öelda prohvetlikult,
milline on teie vaimne DNA.
Veelgi parem - ta õpetab, kuidas seda ise Jumalalt teada saada.
Oleme kohe tagasi.
Palve mängib olulist rolli
saamaks osa Jumala õnnistustest ja tõotustest su elu jaoks.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada,
millal sa igapäevaselt palvetad.
Kasutada meie ülemaailmse palvekogukonna hüvesid
jagades seal oma palvesoove teistega.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt selles üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Väljaspool me päikesesüsteemi
on viimase 20 aasta jooksul avastatud üle 1000 planeedi.
Ainuüksi Linnutees on vähemalt 100 miljardit tähte
ja vähemalt 100 miljardit galaktikat vaadeldavas universumis.
Taevas on rohkem tähti kui liiva kõigis maailma randades.
Igas sekundis sünnib kuni 4800 uut tähte.
Inimese ajus on keskmiselt 86 miljardit neuronit.
Kui kogu inimese DNA üheks sirgeks tõmmata,
oleks selle pikkuseks pea 55 miljonit km,
mis ulatuks Pluutoni edasi-tagasi kuus korda.
Kiirusega, millega vererakud tavalises inimkehas liiguvad,
saaks maakerale 2,5 korda tiiru peale teha.
Ajust ja ajju liikuvad närviimpulsid liiguvad kiirusega 400 km/h,
mis on kiirem kui vormelauto liikumine.
Kui inimaju oleks arvuti,
suudaks see teha 38 000 triljon operatsiooni sekundis.
Tegu on maailma võimsaima superarvutiga,
millest me kasutame vaid üliväikest osa.
Kas kogu see loodu on vaid juhuslik kokkusattumus?
Või on kogu universum loodud kindla plaani järgi?
Kas on olemas Looja, kellel on plaan ka sinu jaoks?
Pakume sulle üht sisukat raamatut,
mis vastab nii neile kui paljudele teistelegi küsimustele.
Saad selle endale tasuta alla laadida,
külastades ekraanil nähtavat kodulehekülge.
Joshua, sa nägid sisuliselt Jumala silma.
Räägi lähemalt.
Mu aastatepikkused püüdlused viisid selleni.
See ei sünni sellisel tasandil lihtsalt üle öö.
Teadsin, et pean paluma, et mu süda oleks puhas.
"Õndsad on puhtad südamelt, sest nemad näevad Jumalat."
Mind viidi vaimus kohta,
kus nägin hiiglaslikku tunnelit, mille lõpus paistis valgus.
Hüppasin sellesse tunnelisse ja lennates selle valguse poole,
tundsin, kuidas miljonite deemonite hingeõhk, hambad ja küüned
tiirlesid selle tunneli ümber, et mind kätte saada
ja mu fookus sellelt valguselt ära saada.
Teadsin, et niipea, kui kardan või hetkekski oma fookust muudan,
jääksin sellest kogemusest ilma.
Tunneli lõppu jõudes nägin seda tohutut, eredat valgust -
suur nagu maakera, mille kõrval olin kui sipelgas.
Mõtlesin, mis asi see veel on?
Me liigume vaimus väga kiiresti, mistõttu jõudsin sellele lähemale
ja seda puudutades sain kui elektrilöögi,
mis oli nii tugev, et tavaolukorras see tapaks inimese miljon korda.
Kas see ongi Jumala tuli? - Jaa, see on imeline.
Kui Jumala vägi ja kõik muu sind läbistab,
siis see on lihtsalt... täiega kogetav elekter.
Isegi muidu vaimselt tegutsedes sa koged,
kuidas Ta vägi täidab kui elektriga ja sa tead, et Jumal tahab midagi teha
Kogedes seda elektrit, mõtlesin, mis see veel on
ja hakkasin taanduma.
Olles kusagil metsas või maal,
valgustab välgusähvatus hetkeks kõike sind ümbritsevat.
Kuulsin seal ka äikesemürinat,
aga see oli nii võimas, et seda ei oska kirjeldadagi.
Peale seda aga lõi välku ja ma nägin, mida ma puudutasin
ja selleks oli Jumala silm.
Nägin hiiglaslikku kuju, kel olid pikad valged juuksed,
kuldne kroon peas ja silmas kui välk.
Olin ühtaegu hirmunud kui hämmingus,
lennates seejärel läbi selle tunneli tagasi oma ihusse.
Mõtlesin, mis see veel oli?
Nägin tagasi jõudes enda ümber merevaigu-värvi tuld
ja teadsin, et Jumala au on mu üle.
Jäi see au sinuga mõneks ajaks? - Absoluutselt.
See oli imeline!
On see sama au, mida kogen, kui minu või teiste eest palvetad?
Sest see on hoopis teine tunne, kui siis, kui keegi teine mu eest palub.
Kui Joshua palub, siis see tunne jääb minuga
ja mitte vaid hetkeks.
Sa palud ka tänavail uskmatute pärast ja see Jumala au jääb nendega.
Just.
- Peale seda saavad nad vist kindlasti usklikuks?
- Kohe kindlasti.
Mida see Jumala silma nägemine sinuga tegi?
Mida see kogemus sulle tähendab?
See muutis mu elu.
Nägin Piiblist, kui olulised on palve ja järjepidevus
ja see oli ka mu igatsus.
Nägin, kuidas kui prohvet Saamuel valis kuningat -
ta ei vaadanud inimestele tavapilguga, vaid ta vaatas nende südant.
Jeremija 17:9-10:
"Süda on petlikum kui kõik muu - kes suudab seda mõista?
Mina, Issand, uurin südant,
et anda igaühele tema tegude vilja mööda."
Seega teadsin, et Jumal vaatab inimestele erinevalt.
Nii tahtsin näha nii nagu Tema näeb.
Jeesus tegi ka vaid seda, mida Isa tegi
ja nii tahtsin ma ka näha nii nagu Jumal näeb.
Hakkasin paluma võimet näha inimeste südant;
näha nii nagu Jumal kõike näeb.
Peale seda, kui puudutasin Jumala silma,
hakkas mu enda nägemine ja tunnetus muutuma.
Jumal hoidis mind ennast selle läbi,
aga samas sain aidata teisi erinevates olukordades
või jagada neile nende elu eesmärgist.
Tean, et teed seda oma teenistustel.
Samas kajastub see teema su raamatus ja CD'del,
kandes selle anni edasi, nii et inimesed kuulevad ise Jumalalt.
Oled sa kunagi küsinud: "Jumal, mis on mu elu eesmärk?
Mida Sa tahad, et ma teeksin?"
Muidugi oled! Ma küll olen.
Usun, et Joshua on saanud kutsumise taevast,
mille kaudu aidata sul kuulda Jumalat.
Joshua käib ka nõidade, satanistide ja gängide juures
ning Jumala vägi lihtsalt niidab neid.
Too üks näide ühe inimese kohta.
Palvetasin West Palmi ranna tänavatel
ja see oli üks minu koolitamise hetki Jumala poolt.
Nägin seal üht ehedat satanisti kõigi vastavate märgistustega
ja on selge, et sa ei saa varjata seda, kes ja mis sa oled.
Jumal ütles: "Mine ta juurde, aga mitte väe, vaid armastusega."
See oli küll ebatavaline, aga tegin seda.
Istusin ta kõrvale ja ta ütles: "Mul on rohkem väge kui sul."
Ta püüdis mu inimlikult kohe konksu otsa saada.
Ja tekitada sinus hirmu. - Just nii.
Nägin ju kõiki deemoneid ta ümber
ja lepingut, mille see mees oli saatanaga sõlminud.
Ma aga jagasin temaga Jeesuse armastusest,
mispeale ta läks närvi ja muutus vihaseks.
Ma aga kogesin ülevoolavat rõõmu, armastust
ja hoolivust tema suhtes.
Ta pöördus ümber ja tahtis mulle virutada,
aga ma lihtsalt naeratasin, olles selleks valmis.
Siis aga ta tardus ja ma nägin, kuidas ingel hoidis ta kätt tagasi.
Ta küsis: "Mis juhtus?" ja ma ütlesin, et ingel hoiab teda kinni
Vastasin: "Ütlesin ju sulle, et Jumal armastab sind"
ja nägin väikest pisarat ta silmis, mis oli kui avatud ukseks
ja võimaluseks palvetada ta eest.
Jagasin talle evangeeliumist ja Jeesuse päästvast armust.
Ta küsis, mida ta tegema peab ja ma palusin tal korrata enda järel,
öeldes lahti kõigist neist lepingutest ja tegudest, mis teda sidusid.
Kallistasin teda ja Jumala vägi tuli ta üle.
Täiega muudetud mees.
Piibel ütleb, et kui vajame tarkust, peame seda Jumalalt paluma.
Josh tegi seda,
saades vastuseks midagi palju, palju enamat.
Jumal näitas talle igasugu leiutisi, ärisid jne.
Põrkasid jõusaalis kokku mingite väga edukate investoritega.
Joshua teadmised aktsiaturgudest olid null.
Mis juhtus?
Ma omasin Palm Beachil jõusaali.
Jumal juhtis mind selleni üleloomulikult,
sest mul pole selleks vastavat haridust ega midagi.
Nii liikusin õlg-õla kõrval miljonäride ja teiste "tähtsatega",
külvates nende ellu Jumala printsiipe.
Me peame hingede võitmise juures olema teadlikud,
mis tasandil keegi oma hinges on.
On nad valmis nö niitmiseks - palveks ja kohe usklikuks saamiseks?
Või on tegu ajaga, kus vaid külvad nende ellu seemneid?
Ma külvasin enamuse ajast Jumala printsiipe,
mis hakkas muutma nende inimeste südameid
ja enne, kui arugi sain, tuli keegi Jeesuse juurde,
keegi sai vabaks nõidusest jne.
Sest nad usaldasid mind.
Need inimesed jälgisid trenni ajal pidevalt telekast
aktsiaturgude seisu, mõeldes, mida nad tegema peavad.
Ma aga sain neile tunnetusesõnu: "Osta seda rohkem" või "Tee nii."
Mul polnud aimugi, millest ma räägin,
aga nad järgisid mu nõu,
öeldes hiljem: "Su strateegia tõi mulle nii ja nii palju raha sisse!"
See oli muidugi tore,
aga ma mõtlesin pigem, kuidas nende südamega lood on?
See oli võimas!
Nii et sul oli edukalt toimiv jõusaal, mis polnud samas su eesmärk.
Sa lihtsalt esindasid Püha Vaimu seal.
Absoluutselt.
Jõusaal oli võrratu ja mul oli see tunne "Ma olen siin!
See on see, milleks Jumal on mind kutsunud."
ja siis käskis Jumal mul sellest loobuda.
Mõtlesin: "Millest Sa räägid?
Mis mõttes pean loobuma millestki, kuhu oled mind ise pannud?"
Eriti veel sellise seltskonna keskele, kelle hulka niisama lihtsalt ei pääse.
Kuid ma kuuletusin, me kolisime ja sellest sündis ka me teenistus.
Nüüd aga palu, mille iganes eest, mille Jumal on su südamele pannud.
Isa, ma palun Jeesuse nimel,
et liiguksid inimeste südameis, kui ei kunagi varem.
Las Su ligiolu saada nii reaalseks nende elus,
et nad kogevad Sind kui elavat Jumalat.
Las iga torm, mis on toonud kaasa meeleheite,
saada kõrvaldatud Püha Vaimu väes.
Kuulutan ka tervenemisi ja muutusi inimeste ihudesse
ning vabadust nende meeltele Jeesuse võimsal nimel.
Isa, puuduta nende südameid,
et neil oleks suurem ligipääs Sinu ligiollu.
Jumala südame sügavused
kisendavad teie südame sügavuste poole
ja Ta juhib teid oma ligiollu Jeesuse võimsal nimel.
Kuulutan täit pööret te elus.
Las kõik ideed, taktikad, strateegiad ja leiutised tulla esile.
Tulgu esile kõik loov, mille Jumal tahab vabastada te elus,
et tuua au Tema nimele ja riigile.
Võimas juudist meediajuht püüdis tulutult täita tühjust oma elus,
kasutades selleks nii raha, kuulsust kui mõjuvõimu.
Ta lendas eralennukiga, kuhu iganes soovis
ja tootis populaarset raadiosaadet,
aga ta elu oli ikka tühi ja mitte rahuldust pakkuv.
Kuniks ta sai osa ilmutusest, mis muutis kogu ta elu.
Tahad teada, mis see ilmutus oli?
Oled sa kunagi mõelnud, kas elus on midagi enamat?
Saamaks teada selle loo lõppu, külasta ekraanil olevat kodulehte.
Järgmises saates...
Tere! Mina olen Laurie Ditto
ja ma olen näinud taevast erinevaid nägemusi,
mille kaudu Jeesus õpetas mulle erinevaid taevatõdesid.
Vaadake meid järgminegi kord,
et saada teada, mis need on ja kuidas need muudavad te elu.
Tõlge: Anne-Ly Raukas